27. veebruaril 2025 toimunud istungi ülevaade

* Kinnitati Alutaguse Lasteaed arengukava aastateks 2025- 2028.
* Otsustati muuta Alutaguse Vallavolikogu otsust nr 159 „Iisaku Gümnaasiumi ümberkorraldamine“. Alates 1. augustist 2025 on Iisaku Gümnaasiumi tegutsemise vorm põhikool, kus õpe toimub I, II ja III kooliastmes.
* Otsustati muuta Alutaguse Vallavolikogu 22.12.2020 määrust nr 144 „Sotsiaalhoolekandelise abi andmise kord Alutaguse vallas“, sest riik eraldas vaimse tervise toetusmeetme raames rahalisi vahendeid ning määrus vajas seega täiendamist.
* Tunnistati kehtetuks kohanimi Muru põik Alajõe külas.
* Otsustati anda nõusolek maakorraldustoimingu läbiviimiseks ja maa osaliseks võõrandamiseks Alajõe külas, Valla tn 8 detailplaneeringu alal.
* Anti nõusolek Siili kinnistu võõrandamiseks Alajõe külas.
* Anti AS-le Emajõe Veevärk garantii summas 300 000 (kolmsada tuhat) eurot „Peipsi põhjaranniku veetorustiku rajamine“ omaosaluse katteks tingimusel, et projekti rahastamistaotluse rahuldamise korral valla omaosaluse finantseering teostatakse läbi aktsiakapitali sissemakse ja omaosaluse ulatuses emiteeritakse uusi aktsiaid.
* Võeti vastu Alutaguse valla 2025. aasta eelarve.
* Kuulati keskkonnakomisjoni 2024.aasta tegevusaruande ülevaadet.
* Kuulati haridus-, kultuuri- ja sotsiaalkomisjoni 2024.aasta tegevusaruande ülevaadet.
* Volikogu istungi protokoll, vastuvõetud otsused ja määrused leitavad dokumendiregistrist: <https://adr.novian.ee/alutaguse_vald/>
* Volikogu istungi salvestis: <https://pilv.alutagusevald.ee/s/27_02_2025_volikogu>